fi en en fi en en fi en en zh fi fi en fi en fi en it en fi en fi en de en en zh en en de eo en en fi jbo ru de en jbo en fi en fi en fi en en pl fi uk it war en es war fi jbo fi fi jbo fi en es es fi jbo es en es fi fi jbo fi en es fi fi jbo fi en es en fi jbo en en es fi ca en fi en fi en fi en fi en en en it en ja id de en en sl en en en fi en fi fi fi fi fi fi fi fi fi fi en fi en en en en en en en en en en en en en en en en fa en en en en fi en en en en en en en en en en en en en en
JYX - Painonpudotusyrityksen yhteys matalaan energian saatavuuteen naisurheilijoilla (full record)
University of Jyväskylä | JYX Digital Repository
English  | Give feedback |
JavaScript is disabled for your browser. Some features of this site may not work without it.
Riittävä energiansaanti on urheilijan terveyden ja suorituskyvyn kannalta keskeistä. Energiansaannin riittävyyttä kuvataan yleisesti energian saatavuuden (EA) käsitteen avulla. Vaikka matalaan EA:een liittyvät haitat ovat urheilijan näkökulmasta varsin merkittävät ja moninaiset, esiintyy riittämätöntä EA:ta naisurheilijoilla varsin yleisesti. Ongelman laajuutta on tutkittu varsin vähän suomalaisten naisurheilijoiden keskuudessa ja lisäksi tietoa on puutteellisesti siitä, ilmenevätkö urheilijoiden kokemat ulkonäköön tai fyysisiin ominaisuuksiin liittyvät ulkoiset vaatimukset urheilijan terveyden heikkenemisenä. Tämän pro gradu -tutkielman tarkoituksena oli paitsi kartoittaa matalan EA:n esiintyvyyttä suomalaisten naisurheilijoiden keskuudessa, myös selvittää urheilijan painonpudotusyrityksen ja riittämättömän energiansaannin yhteyttä. Näitä kysymyksiä tarkasteltiin eri lajityyppien näkökulmasta. Tässä työssä käytetty tutkimusaineisto oli osa Jyväskylän yliopiston sekä Kilpa- ja huippu-urheilun tutkimus-keskuksen (KIHU) toteuttamaa Naisurheilija 2.0 -tutkimuksen aineistoa. Aineisto kerättiin sähköisellä kysely-lomakkeella vuoden 2020 touko-elokuussa. Tutkimusjoukon tässä tutkimuksessa muodosti 487 iältään 14–40-vuotiasta suomalaista naisurheilijaa, jotka edustivat laajasti urheilun eri tasoja sekä lajeja. Matalan EA:n esiintyvyyttä arvioitiin LEAF-Q (Low Energy Availability in Females Questionnaire) -kyselyn perusteella. Painonpudotusyritystä tarkasteltiin sen fyysisten/ulkonäöllisten vaatimusten näkökulmasta. Tutkittavien urheilulajit luokiteltiin painoherkkiin sekä vähemmän painoherkkiin sen mukaan, katsottiinko painolla tai ulkonäöllä olevan oleellista merkitystä urheilusuorituksen kannalta. Lähes puolet (47,8 %) tutkittavista kärsi LEAF-Q-pisteiden perusteella matalasta EA:sta. Painoherkkien ja vähemmän painoherkkien lajien naisurheilijoiden välillä ei matalan EA:n esiintyvyydessä havaittu eroja (p = 0,947). Kolmannes (33,8 %) urheilijoista ilmoitti pyrkivänsä pudottamaan painoa lajin fyysisiin ja/tai ulkonäöllisiin vaatimuksiin sopivaksi. Painonpudotusyrityksen ei todettu olevan yhteydessä LEAF-Q-pistein arvioituun matalaan EA:een koko tutkimusjoukolla (p = 0,220), painoherkkien lajien urheilijoilla (p = 0,545) eikä vähemmän painoherkkien lajien urheilijoilla (p = 0,208). Johtopäätöksenä voidaan todeta, että LEAF-Q-pistein arvioitua matalaa EA:ta esiintyy suomalaisilla naisurheilijoilla yleisesti, lajin painoherkkyydestä riippumatta. Lisäksi naisurheilijat pyrkivät varsin yleisesti pudottamaan painoa urheilulajin fyysisiin ja/tai ulkonäöllisiin vaatimuksiin sopivaksi. Vaikkei painonpudotusyrityksen ja matalaan EA:een viittaavien fyysisten merkkien välillä tässä tutkimuksessa todettukaan yhteyttä, tulisi urheilijoiden ulkonäköön kohdistuvia paineita pitää potentiaalisina riittämättömän EA:n aiheuttajina. Jatkossa tulisi entistä aktiivisemmin pyrkiä tunnistamaan riittämättömään energiansaantiin viittaavat urheilijoiden asenteet sekä käyttäytyminen, kuten myös matalaan EA:een liittyvät fyysiset merkit.
Low Energy Availability in Females Questionnaire
Painonpudotusyrityksen yhteys matalaan energian saatavuuteen naisurheilijoilla
Faculty of Sport and Health Sciences
Sport and Health Sciences
Julkaisu on tekijänoikeussäännösten alainen. Teosta voi lukea ja tulostaa henkilökohtaista käyttöä varten. Käyttö kaupallisiin tarkoituksiin on kielletty.
This publication is copyrighted. You may download, display and print it for Your own personal use. Commercial use is prohibited.
Files in this item
This item appears in the following Collection(s)
Pro gradu -tutkielmat [24090]
Show simple item record
Showing items with similar title or keywords.
Tässä systemaattisessa kirjallisuuskatsauksessa keskitytään suhteelliseen energiavajeeseen ilmiönä sekä alhaisen energiansaatavuuden esiintymiseen. Katsauksen keskeisenä tarkoituksena on selvittää alhaisen energiansaatavuuden ...
Häiriintynyt syömiskäyttäytyminen sekä sen yhteydet ravitsemustilaan, kehonkoostumukseen ja hormonitasoihin naisurheilijoilla.
Johdanto. Urheilu on yhteydessä häiriintyneen syömiskäyttäytymisen ja syömishäiriöiden riskiin. Erityisesti laihuutta korostavissa painosensitiivisissä lajeissa häiriintynyttä syömistä esiintyy enemmän. Syömisen häiriintyminen ...
”Se kuuntelee ja sit jatketaan, sekin on tosi tärkeetä mulle” : fenomenologis-hermeneuttinen tutkimus naisurheilijoiden subjektiivisesta kokemuksellisuudesta seksuaaliseen häirintään sosiaalisessa mediassa
Naisurheilijoiden kokemuksellisuus sosiaalisessa mediassa tapahtuvaan seksuaaliseen häirintään on Suomessa vielä varsin tutkimaton ilmiö, josta tiedetään kansainvälisen tutkimustiedonkin valossa verrattain vähän. Seksuaalisen ...
Rasvan jakautumisen, kehonkoostumuksen, hormonitoiminnan ja urheilijan lajin yhteydet luuntiheyteen suomalaisilla naisurheilijoilla
Liikunnalla ja fyysisellä aktiivisuudella on keskeinen merkitys luiden vahvistumisen kannalta. Monipuolista ja epätavallista iskutusta sisältävissä lajeissa luuntiheys kehittyy parhaiten. Alhaisen luuntiheyden riskissä ...
Influence of Menstrual Cycle or Hormonal Contraceptive Phase on Energy Intake and Metabolic Hormones : A Pilot Study
Ihalainen, Johanna K.; Löfberg, Ida; Kotkajuuri, Anna; Kyröläinen, Heikki; Hackney, Anthony C.; Taipale-Mikkonen, Ritva S. (MDPI AG, 2021)
Sex hormones are suggested to influence energy intake (EI) and metabolic hormones. This study investigated the influence of menstrual cycle (MC) and hormonal contraceptive (HC) cycle phases on EI, energy availability (EA), ...
Tunes and musical notes
All of JYXCollection listBy Issue DateAuthorsSubjectsPublished inDepartmentDiscipline
How to publish in JYX?
Publish Your Thesis Online
Open Science at the JYU
Unless otherwise specified, publicly available JYX metadata (excluding abstracts) may be freely reused under the CC0 waiver.